The Works (άλμπουμ)

Ιστορία του άλμπουμ
Ηχογραφήσεις
Μετά την απογοητευτική υποδοχή από κοινό και κριτικούς, που έλαβε το "Hot Space", όπως και τη μακροσκελή περιοδεία για την προώθηση του, το συγκρότημα αποφάσισε να κάνει ένα διάλειμμα. Τον Απρίλιο του 1983, ο Μπράιαν Μέι δούλευε με φίλους του πάνω στους Star Fleet Project,When Brian May and Eddie Van Halen Teamed Up to Record the ‘Star Fleet Project’ ενώ οι Φρέντι Μέρκιουρι και Ρότζερ Τέιλορ δούλεψαν πάνω στα προσωπικά τους άλμπουμ. Ο Τζον Ντίκον ασχολήθηκε ελάχιστα με τη μουσική σε αυτό το διάστημα.

Το καλοκαίρι του ίδιου έτους, ο μάνατζερ τους, Τζιμ Μπιτς, βρισκόταν σε συζητήσεις με τον σκηνοθέτη Τόνι Ρίτσαρντσον, ο οποίος δούλευε πάνω σε μία ταινία βασισμένη στη νουβέλα "The Hotel New Hampshire" του Τζον Ίρβινγκ.The Hotel New Hampshire (1984) - IMDb Ο μάνατζερ πρότεινε στο συγκρότημα να ηχογραφήσουν το σάουντρακ για την ταινία και παρά την αρνητική εμπειρία τους με το σάουντρακ του "Flash Gordon", τα μέλη των Queen δέχτηκαν την πρόταση. Παρ' όλα αυτά, την ίδια περίοδο είχαν συμφωνήσει να ξεκινήσουν τη σύνθεση και ηχογράφηση του νέου τους άλμπουμ, κάτι που σήμαινε ότι θα δούλευαν πάνω σε δύο πρότζεκτ ταυτόχρονα. Τον Αύγουστο, μπήκαν στα "Record Plant" του Λος Άντζελες, τη μοναδική φορά στην καριέρα τους που ηχογράφησαν στις Ηνωμένες Πολιτείες.The Works - Queen Η χρονοβόρα και οικονομικά απαιτητική διαδικασία της ηχογράφησης του σάουντρακ διακόπηκε, με την αιτιολογία του χαμηλού μπάτζετ, αν και το συγκρότημα είχε ήδη ηχογραφήσει μία σύνθεση, το "Keep Passing The Open Windows" του Μέρκιουρι.Queen - Keep Passing The Open Windows - Lyrics - YouTube

Στα μέσα των ηχογραφήσεων, το συγκρότημα αποφάσισε να συνεχίσει στο Μόναχο. Δέκα κομμάτια που ηχογραφήθηκαν κατέληξαν στον δίσκο, όπως και το "I Go Crazy" από το σινγκλ του "Radio Ga Ga",I Go Crazy - Queenpedia.com ενώ τα "There Must Be More To Life Than This", "Love Kills" και "Man Made Paradise" κατέληξαν στο πρώτο προσωπικό άλμπουμ του Μέρκιουρι.Freddie Mercury - Mr. Bad Guy (CD, Album) at Discogs Επίσης, το "Let Me In (Your Heart Again)" ηχογραφήθηκε αλλά δεν κυκλοφόρησε, με το συγκρότημα να το δίνει στην Ανίτα Ντόμπσον για το άλμπουμ της "Talking Of Love" του 1987.Anita Dobson - Talking Of Love (Vinyl, LP, Album) at Discogs

Σύνθεση
Ο δίσκος περιείχε αρκετά κομμάτια που παρέπεμπαν σε άλλες εποχές του συγκροτήματος, με το "Tear It Up" να φέρνει στον ρυθμό του "We Will Rock You", ενώ το "Man On The Prowl" θυμίζει το "Crazy Little Thing Called Love". Στον δίσκο υπήρχαν ροκ συνθέσεις, όπως τα "Tear It Up" και "Hammer To Fall",Hammer To Fall by Queen Songfacts όπως και ποπ κομμάτια σαν τα "Radio Ga Ga" και "I Want To Break Free".Radio Ga Ga by Queen SongfactsI Want to Break Free by Queen Songfacts Χρησιμοποιήθηκαν drum machine και συνθεσάιζερ, κάτι που ήταν σύνηθες εκείνη την εποχή, αν και το συγκρότημα αρνούνταν στο παρελθόν τη χρήση συνθεσάιζερ.

Εμπορική επιτυχία
Το άλμπουμ κυκλοφόρησε τον Φεβρουάριο του 1984, έναν μήνα μετά το σινγκλ "Radio Ga Ga", το οποίο σκαρφάλωσε στο # 2 στη Μεγάλη Βρετανία και το # 16 στις Ηνωμένες Πολιτείες. Το "The Works" σκαρφάλωσε στη δεύτερη θέση των τσαρτ της πατρίδας τους, αλλά πήγε απογοητευτικά στο αμερικάνικο Billboard, φθάνοντας μέχρι το # 23. Όλα τα σινγκλ που ακολούθησαν μπήκαν στο βρετανικό Top-20, με το "I Want To Break Free" να σκαρφαλώνει στην τρίτη θέση, το "It's A Hard Life" στην έκτη και το "Hammer To Fall" στη δέκατη τρίτη. Η κυκλοφορία για ένα ακόμη σινγκλ, το "Man On The Prowl", ήταν προγραμματισμένη για τον Νοέμβριο του 1984, αλλά ακυρώθηκε για να εκδοθεί το "Thank God It's Christmas". Κανένα από αυτά τα σινγκλ δεν κατάφερε να μπει στο αμερικάνικο Top-40 και ως αιτία παρουσιάζεται το ο,τι το συγκρότημα άλλαξε δισκογραφική εταιρεία για την προώθηση του στην Αμερική από την "Elektra" στην "Capitol", η οποία μετά από ένα σκάνδαλο δωροδοκίας απέκτησε ιδιαίτερα αρνητική φήμη, με αποτέλεσμα να επηρεαστούν έντονα οι πωλήσεις των Queen. Η δημοτικότητα του συγκροτήματος δεν επανήλθε ποτέ στα επιθυμητά επίπεδα στις Ηνωμένες Πολιτείες, ενώ η αρνητική αντιμετώπιση των ΜΜΕ από τον μάνατζερ του Μέρκιουρι, Πολ Πρέντερ, επιβάρυνε ακόμη περισσότερο την κατάσταση. Ως αποτέλεσμα, οι Queen δεν περιόδευσαν ξανά στη Βόρεια Αμερική.

Ο δίσκος παρέμεινε στο βρετανικό Top-10 για 25 εβδομάδες και για 93 εβδομάδες στους καταλόγους επιτυχιών, ενώ στις ΗΠΑ παρέμεινε είκοσι εβδομάδες. Σκαρφάλωσε στην κορυφή των τσαρτ της Ολλανδίας και τα περισσότερα Top-10 της Ευρώπης, ενώ έχει βραβευθεί ως πλατινένιος στο Ηνωμένο Βασίλειο, τη Γερμανία, την Αυστρία, την Πολωνία, τον Καναδά και την Ελβετία και ως χρυσός στις Ηνωμένες Πολιτείες, την Ισπανία και την Ολλανδία. Επίσης, ως ασημένια βραβεύθηκαν τα σινγκλ "Radio Ga Ga" και "I Want To Break Free", το δεύτερο εκ των οποίων έγινε χρυσό και στην αντίπερα όχθη του Ατλαντικού.

Επανεκδόσεις
Το άλμπουμ επανεκδόθηκε από τη "Hollywood Records" το 1991, με επιπλέον κομμάτια το "I Go Crazy" και διαφορετικές μίξεις των "Radio Ga Ga" και "I Want To Break Free".Queen - The Works (CD, Album) at Discogs

Το 2011, η "Universal Records" το κυκλοφόρησε σε μορφή διπλού CD, με ένα επιπλέον ΕΡ έξι κομματιών, με εναλλακτικές μίξεις, δύο ζωντανές εκτελέσεις από την εμφάνιση τους στο Ρίο ντε Τζανέιρο τον Ιανουάριο του 1985 και το "Thank God It's Christmas".Queen - The Works (CD, Album) at Discogs

Η ειδική έκδοση των iTunes περιελάμβανε, επίσης, το βίντεο της ζωντανής εκτέλεσης του "Tear It Up" από το στάδιο Γουέμπλεϊ του Λονδίνου τον Ιούλιο του 1986, τη ζωντανή εκτέλεση του "I Want To Break Free" από το "Rock In Rio" του 1985 και το βίντεο κλιπ του "Radio Ga Ga".The Works (Deluxe Edition) by Queen on iTunes - Apple

Τραγούδια του δίσκου

Θέσεις τσαρτ
The Works (άλμπουμ)

Επίσημη κυκλοφορία: 27 Φεβρουαρίου 1984
ΧώραΘέση Ολλανδία Discografie Queen - dutchcharts.nl  1 Ηνωμένο Βασίλειο Queen | full Official Chart History | Official Charts Company  2 Αυστρία Discographie Queen - austriancharts.at  2 Νορβηγία norwegiancharts.com - Queen Discography  2 Γερμανία Suche - Offizielle Deutsche Charts  3 Σουηδία swedishcharts.com - Discography Queen  3 Ελβετία Queen - hitparade.ch  3 Ιταλία Gli album più venduti del 1984  4 Νέα Ζηλανδία   9 Γαλλία lescharts.com - Discographie Queen  14 Καναδάς   22 Ηνωμένες Πολιτείες   23I Want to Break Free (σινγκλ)

Επίσημη κυκλοφορία: 2 Απριλίου 1984
ΧώραΘέση Ολλανδία   1 Βέλγιο ultratop.be - Queen  1 Αυστρία   1 Ιρλανδία Search the Charts - The Irish Charts - All there is to know  2 Ελβετία   2 Ηνωμένο Βασίλειο   3 Γερμανία   4 Νέα Ζηλανδία   6 Γαλλία   9 Ηνωμένες Πολιτείες   45

It's a Hard Life (σινγκλ)

Επίσημη κυκλοφορία: 16 Ιουλίου 1984
ΧώραΘέση Ιρλανδία   2 Ηνωμένο Βασίλειο   6 Ολλανδία   20 Γερμανία   26 Νέα Ζηλανδία   30 Βέλγιο   31 Ηνωμένες Πολιτείες   72Radio Ga Ga (σινγκλ)

Επίσημη κυκλοφορία: 23 Ιανουαρίου 1984
ΧώραΘέση Ιρλανδία   1 Γαλλία   1 Σουηδία   1 Βέλγιο   1 Ηνωμένο Βασίλειο   2 Νορβηγία   2 Αυστρία   2 Γερμανία   2 Ολλανδία   2 Ελβετία   3 Νέα Ζηλανδία   4 Ηνωμένες Πολιτείες   16

Hammer to Fall (σινγκλ)

Επίσημη κυκλοφορία: 10 Σεπτεμβρίου 1984
ΧώραΘέση Ιρλανδία   10 Ηνωμένο Βασίλειο   13

Βραβεία
The Works (άλμπουμ)
 Γερμανία (BVMI Certification): Πλατινένιος Bundesverband Musikindustrie: Gold-/Platin-Datenbank
 Αυστρία (IFPI Certification): Πλατινένιος Gold & Platin - IFPI Austria
 Πολωνία (ZPAV Certification): Πλατινένιος 
 Καναδάς (CRIA Certification): Πλατινένιος musiccanada.com: Gold/Platinum - Music Canada
 Ολλανδία (NVPI Certification): Χρυσός 
 Ισπανία (PROMUSICAE Certification): Χρυσός Spanish certifications for 1979-1990
 Ελβετία (IFPI Certification): Πλατινένιος The Official Swiss Charts and Music Community - Hitparade.ch
 Ηνωμένο Βασίλειο (BPI Certification): Πλατινένιος 
 Ηνωμένες Πολιτείες (RIAA Certification): Χρυσός Gold & Platinum - RIAARadio Ga Ga (σινγκλ)
 Ηνωμένο Βασίλειο (BPI Certification): Ασημένιος 

I Want to Break Free (σινγκλ)
 Ηνωμένο Βασίλειο (BPI Certification): Ασημένιος 
 Ηνωμένες Πολιτείες (RIAA Certification): Χρυσός 

Οι μουσικοί των Queen
Οι μουσικοί οι οποίοι ηχογράφησαν το "The Works" ήταν οι εξής:

 Φρέντι Μέρκιουρι - φωνητικά, πιάνο, πλήκτρα, συνθεσάιζερ
 Μπράιαν Μέι - κιθάρα, φωνητικά, πλήκτρα
 Τζον Ντίκον - μπάσο, κιθάρα, πλήκτρα, φωνητικά
 Ρότζερ Τέιλορ - τύμπανα, φωνητικά, φωνοκωδικοποιητής, πλήκτρα

Παραπομπές

Πηγές
 The Works - Queen | Songs, Reviews, Credits | AllMusic
 Queen - The Works (album review ) | Sputnikmusic
 Queen The Works Album Review | Rolling Stone 

Κατηγορία:Δισκογραφία των Queen
Κατηγορία:Άλμπουμ του 1984